dorée 110 - Skitsepapir | boesner.dk
dorée 110 / Skitsepapir
Artikel nr. DO1104361
Universal, gråt skitsepapir til studiearbejder. Særdeles favorabel pris.
110 g/m² | 100 ark, 43 x 61 cm Goeie nuus: ŉ Toer na Singapoer vir jong netbalspelertjies | Maroela Media
Hier is Potchefstroom Gimnasium se o.15-netbalspan. Agter v.l.n.r.: Melissa Smit, Lize-Mari de Wet, Annemie de Wet, Mariaan de Bruin en Jana Steinmann. Voor v.l.n.r.: Paula Maré, Funeka Wanyane, Rizané van Rooyen, me. M. Ray (afrigter), en Elani van der Merwe. Danielle Strydom was afwesig toe die foto geneem is.
“Die span het vanjaar aan die Suid-Afrikaanse Skole-kampioenskap deelgeneem nadat hulle die provinsiale liga gewen het,” het Kobus de Wet, die skool se adjunkhoof, aan Maroela Media gesê. “Tydens die SA kampioenskappe het hulle verskeie spanne van dwarsoor Suid-Afrika gewen en uiteindelik in die nasionale eindstryd teen Waterkloof te staan gekom. Waterkloof het die goue medalje en Potchefstroom Gimnasium die silwer medalje verower. Albei spanne het met hierdie prestasie gekwalifiseer vir ŉ internasionale toernooi wat tydens November en Desember in Singapoer gehou gaan word.”
De Wet het gesê die SA spanne gaan teen lande soos Australië, Nieu-Seeland, Singapoer en Maleisië kragte meet. “Hierdie is ŉ uitsonderlike prestasie, aangesien die span Suid-Afrika amptelik op die netbalbaan gaan verteenwoordig.”
Die kostes vir hierdie toernooi is baie hoog en daarom het die span verskeie geldinsamelingsprojekte aangepak soos ŉ vrouetee saam met die Protea-netbalspan se afrigter, Elize Kotzé; ŉ gelukkige trekking met ŉ jagpakket ter waarde van R12 000; borglyste; en kompetisies by die skool.
“Potchefstroom Gimnasium is baie trots op hierdie span en wens ons dogters alle sterkte toe met die fondsinsameling en die uiteindelike toernooi,” het hy bygevoeg. “Ons is nou halfpad met ons fondsinsameling, en het nog harde werk wat voorlê, maar ons is vol vertroue dat ons alles sal insamel.”
Colleen Naude, Hoërskool Waterkloof se woordvoerder, het Dinsdag aan Maroela Media bevestig dat die twee skole se spanne die enigste twee is wat in die liga gaan deelneem. “Net die beste van die bestes neem aan dié toernooi deel,” het Naude gesê. ŉ Foto van die span gaan binnekort aan Maroela Media verskaf word.
Skakel De Wet van Potchefstroom Gimnasium by 018 293 0267 of stuur vir hom ŉ e-pos na [email protected] vir meer inligting.
BYSKRIF VAN FOTO:
Agter v.l.n.r.: Melissa Smit, Lize-Mari de Wet, Annemie de Wet, Mariaan de Bruin en Jana Steinmann. Voor v.l.n.r.: Paula Maré, Funeka Wanyane, Rizané van Rooyen, me. M. Ray (afrigter), en Elani van der Merwe. Danielle Strydom was afwesig toe die foto geneem is.
Twee afgedank wat pornofliek wou steel
ŉ Nudistestrand vir KZN?
Laat die ouers maar self inspring – in my kinderdae is menige skoolsaal/kerksaal ens met pannekoekbakkery en koekverkopings gebou.